
2026. gada 26. augustā            	                                                   Saistošie noteikumi Nr.7


Par Dobeles novada domes 2026.gada 28.maija saistošo noteikumu Nr.4 
“Dobeles novada teritorijas plānojuma teritorijas izmantošanas 
un apbūves noteikumi un grafiskā daļa” atcelšanu daļā

Izdoti saskaņā ar Pašvaldību likuma
10. panta pirmās daļas 1. punktu,  
Teritorijas attīstības plānošanas likuma 25. panta pirmo daļu, 
Ministru kabineta 2014. gada 14. oktobra noteikumu Nr. 628 
“Noteikumi par pašvaldību teritorijas attīstības 
plānošanas dokumentiem” 91. punktu

Atcelt Dobeles novada domes 2026.gada 28.maija saistošajos noteikumos Nr.4 “Dobeles novada teritorijas plānojuma teritorijas izmantošanas un apbūves noteikumi un grafiskā daļa” ietilpstošā Dobeles novada teritorijas plānojuma sastāvā esošo Teritorijas  izmantošanas un apbūves noteikumus daļā, izdarot šādus precizējumus:

1. Izteikt 6.8. apakšpunktu šādā redakcijā:
“6.8. veikt teritorijas uzbēršanu, zemes līmeņa pazemināšanu vai citas reljefa izmaiņas, kuru rezultātā tiek pastiprināta ūdensobjekta krasta erozija, pasliktināta krasta stabilitāte vai traucēta ūdensobjekta dabiskā notece.”.

2. Svītrot 6.9. apakšpunktu.

3. Izteikt 11. punktu šādā redakcijā:
“11. Veidojot jaunas zemes vienības, kopīgu piebrauktuvi, kas nav plānota kā iela vai autoceļš un kas paredzēta piekļuves nodrošināšanai divām vai vairākām apbūvei paredzētām zemes vienībām, izdala atsevišķā zemes vienībā.”.

4. Svītrot 12.1.4. apakšpunktu.

5. Izteikt 40. punktu šādā redakcijā:
“40. Ja jaunus inženiertīklus tehniski nav iespējams izvietot šo Apbūves noteikumu 39. punktā minētajās teritorijās, lokālplānojumā, detālplānojumā vai būvniecības ieceres dokumentācijā pamato citu inženiertīklu izvietojumu, izvēloties risinājumu, kas iespējami mazāk ierobežo skarto zemes vienību izmantošanu.”.

6. Izteikt 70. punktu šādā redakcijā:
“70. Jaunas būves lauksaimniecības dzīvnieku turēšanai būvniecības ieceres dokumentācijā paredz dzīvnieku skaitam un turēšanas tehnoloģijai atbilstošu kūtsmēslu un ražošanas notekūdeņu savākšanas, uzglabāšanas un apsaimniekošanas risinājumu, kā arī piekļuvi apsaimniekošanas un operatīvajam transportam.”.

7. Izteikt 86. punktu šādā redakcijā:
“86. Ja piesārņotā vai potenciāli piesārņotā teritorijā būvniecības iecere paredz zemes rakšanas darbus, grunts pārvietošanu, pazemes būvju izbūvi vai gruntsūdens līmeņa pazemināšanu, būvniecības ieceres dokumentācijā, pamatojoties uz teritorijas izpētes rezultātiem, paredz pasākumus piesārņotās grunts un ūdens apsaimniekošanai un piesārņojuma tālākas izplatīšanās novēršanai.”.

8. Izteikt 407. punktu šādā redakcijā:
“407. Lauksaimniecības teritorijas (L) daļā, kurai noteikta Vietējas nozīmes lauksaimniecības teritorija (TIN6), papildus piemēro šo noteikumu 5.6.1. apakšnodaļas prasības.”.

9. Izteikt 408. punktu šādā redakcijā:
“408. Nacionālas nozīmes lauksaimniecības teritorijā šajā apakšnodaļā noteiktie teritorijas izmantošanas veidi un apbūve ir atļauta, ciktāl tā atbilst normatīvajos aktos par nacionālas nozīmes lauksaimniecības teritorijām noteiktajiem teritorijas izmantošanas, zemes vienību sadalīšanas un zemes lietošanas kategorijas maiņas nosacījumiem.”.

10. Svītrot 488. punktu.

11. Svītrot 511. punktu.

12. Svītrot 512. punktu.

13. Plānošanas dokumenta hipersaite pieejama Teritorijas attīstības un plānošanas informācijas sistēmas (TAPIS) publiskajā daļā https://geolatvija.lv/geo/tapis#document_34430. 

